Fuq fomm bosta esponenti tal-football dinji tinsab is-sitwazzjoni preżenti ta' Barcelona. Kollox beda bil-president ta' Barcelona Joan Laporta li wera interess qawwi fl-iffirmar ta' Erling Haaland biex iżomm lil Lionel Messi u tista' tintemm b'Philippe Coutinho u Ousmane Dembele li ma jkunux irreġistrati biex jibdew l-istaġun il-ġdid. L-akbar problema tal-club tidher li hi l-kont tal-pagi. La Liga għandha r-regoli tal-Fair Play Finanzjarju tagħha stess li jillimitaw dak li kull club jonfoq fuq is-salarji. Barcelona jeħtieġ li jneħħu €187 miljun mill-kont tal-paga eżistenti tagħhom. Il-limitu tagħhom kien ta' €347m is-sena l-oħra u issa huwa € 160m. Huma ilhom jippruvaw ibiegħu players għal dawn l-aħħar tliet snin. Kien is-sajf tal-2019 meta Coutinho ingħaqad ma' Bayern b's-self bit-tama li t-trasferiment isir wieħed permanenti iżda ma ġarax hekk. Huma ppruvaw ibigħu lil Samuel Umtiti u kellhom jirrikorru għal operzzjoni finanzjarja drastika biex ibigħu lil Arthur Melo billi jinkludu lil Miralem Pjanic, iżda issa huma mwaħħlin bi Pjanic … u Messi ma ġeddidx il-kuntratt. Biex inaaqsu ftit mill-problemi finanzjarji tagħhom, bosta qed isemmu l-possibiltá li jridu jbigħu uħud mill-iżgħar players tagħhom. U fil-fatt dan diġá beda jseħħ meta Konrad De La Fuente nbiegħ lil Marseille, waqt li Jean Claire-Todibo ingħaqad ma' Nice. Iżda xorta waħda jidher li dan għadu biss il-ponta tal-problemi!!